
Primjer razrađenih kriterija u nastavi biologije

Rubrika za vrednovanje istraživačkog rada
	Kriterij
	2 boda – ostvareno
	1 bod – djelomično ostvareno
	0 bodova – potrebno doraditi

	Istraženost teme i izvori
	Koristi raznolike, relevantne i vjerodostojne izvore te ih pravilno navodi.
	Koristi uglavnom relevantne izvore, uz manje nedostatke u odabiru ili navođenju. 
	Koristi nedovoljne, nepouzdane ili neprovjerene izvore. Tema nije dovoljno istražena.

	Planiranje i provedba istraživanja
	Jasno postavlja istraživačko pitanje/hipotezu, odabire primjerenu metodu i pravilno provodi istraživanje.
	Istraživanje uglavnom pravilno planira i provodi, uz manje nedostatke.
	Istraživanje nije odgovarajuće planirano i/ili provedeno.

	Prikaz i obrada rezultata
	Rezultate pravilno obrađuje te ih jasno i pregledno prikazuje.
	Rezultate uglavnom pravilno obrađuje i prikazuje, uz manje nedostatke.
	Rezultati nisu pravilno obrađeni ili jasno prikazani.

	Analiza i zaključivanje
	Samostalno tumači rezultate, povezuje ih s biološkim konceptima i argumentirano zaključuje.
	Uglavnom pravilno tumači rezultate i zaključuje, uz manje nedostatke.
	Ne uspijeva pravilno protumačiti rezultate niti izvesti odgovarajući zaključak.

	Prezentacija i argumentiranje
	Jasno i stručno predstavlja rad, obrazlaže rezultate i argumentirano odgovara na pitanja.
	Uglavnom jasno predstavlja i obrazlaže rad, uz manje nedostatke.
	Ne uspijeva jasno predstaviti i obrazložiti rad ni uz usmjeravanje.



Rubrika za vrednovanje Power point prezentacije - temu po izboru
	Kriterij
	2 boda – ostvareno
	1 bod – djelomično ostvareno
	0 bodova – potrebno doraditi

	Vizualni prikaz prezentacije
	Pregledna i čitljiva; vizualni sadržaji svrhoviti i povezani s temom.
	Uglavnom pregledna, uz manje nedostatke u čitljivosti ili odabiru vizualnih sadržaja.
	Nepregledna i teško čitljiva; vizualni sadržaji neprimjereni ili nepovezani s temom.

	Stručnost sadržaja
	Sadržaj u potpunosti odgovara temi; biološki pojmovi pravilno korišteni i povezani.
	Sadržaj uglavnom odgovara temi, uz manje nepreciznosti ili nedovoljno povezivanje pojmova.
	Sadržaj je nepotpun, netočan ili sadrži značajne stručne pogreške.

	Strukturiranost sadržaja
	Sadržaj je logično strukturiran, sažet i pregledno prikazan.
	Uglavnom je strukturiran, uz manje nedostatke ili previše teksta.
	Nema jasnog slijeda; sadržaj je nepovezan ili većinom izravno preuzet iz izvora.

	Korištenje izvora
	Koristi i pravilno navodi relevantne i vjerodostojne izvore.
	Izvori su uglavnom relevantni, ali nepotpuno navedeni ili obrađeni.
	Izvori nisu navedeni ili su nepouzdani/neprovjereni.

	Usmeno izlaganje i razumijevanje
	Samostalno i jasno izlaže, pravilno koristi biološko nazivlje i argumentirano odgovara na pitanja.
	Uglavnom samostalno izlaže i razumije sadržaj, uz povremenu pomoć.
	Pretežno čita sa slajdova i ne uspijeva objasniti ključne sadržaje ni uz usmjeravanje.



Rubrika za provjeru mikroskopiranja
	Kriterij
	2 boda
	1 bod
	0 bodova

	Priprema preparata i rukovanje mikroskopom
	Samostalno i pravilno izrađuje/postavlja preparat te pravilno rukuje mikroskopom.
	Postupak izvodi uz manje pogreške ili povremenu pomoć.
	Ne uspijeva pravilno izraditi/postaviti preparat i rukovati mikroskopom ni uz pomoć.

	Pronalaženje i izoštravanje slike
	Samostalno pronalazi objekt, izoštrava sliku i pravilno mijenja povećanje.
	Postupak izvodi uz manje poteškoće ili povremenu pomoć.
	Ne uspijeva pronaći i izoštriti objekt ni uz pomoć.

	Prepoznavanje struktura
	Pravilno prepoznaje tražene strukture i povezuje ih s biološkim sadržajem.
	Prepoznaje većinu struktura uz manju pomoć.
	Ne prepoznaje osnovne promatrane strukture.

	Urednost i odgovornost u radu
	Pravilno koristi, čisti i sprema pribor i mikroskop.
	Potreban je povremeni podsjetnik.
	Ne pridržava se uputa za pravilno rukovanje i pospremanje.



Napomena: Kriteriji se učenicima predstavljaju prije izrade i prezentiranja rada. Bodovi predstavljaju razinu ostvarenosti pojedinog kriterija i služe kao pomoć pri procjeni ostvarenosti odgojno-obrazovnih ishoda u okviru elementa Prirodoznanstvene kompetencije.

